
PARLAMENTUL  ROMÂNIEI

 CAMERA DEPUTAŢILOR                                                  
	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 5 aprilie 2022
            Nr.4c-13/213/2022
            PLx 125/2022


A V I Z 
asupra

proiectului de Lege privind aprobarea Ordonanţei Guvernului nr.12/2022 pentru modificarea şi completarea unor acte normative din domeniul transporturilor rutiere
În conformitate cu prevederile art.95 și art.117 alin.(3) din Regulamentul Camerei Deputaţilor, Comisia juridică, de disciplină şi imunităţi a fost sesizată spre avizare, în procedură de urgență cu proiectul de Lege privind aprobarea Ordonanţei Guvernului nr.12/2022 pentru modificarea şi completarea unor acte normative din domeniul transporturilor rutiere, trimisă cu adresa nr. PLx 125 din 21 martie 2022, înregistrat la Comisia juridică, de disciplină şi imunităţi sub nr.4c-13/213 din 22 martie 2022.
Potrivit prevederilor art. 75 alin. (1) din Constituția României, republicată, și ale art.92 din Regulamentul Camerei Deputaților, Camera Deputaților este Cameră decizională.
Proiectul de lege are ca obiect de reglementare modificarea şi completarea Ordonanţei Guvernului nr.27/2011, a Ordonanţei Guvernului nr.37/2007, a Ordonanţei Guvernului nr.26/2011, precum şi a Legii nr.16/2017. De asemenea, proiectul vizează transpunerea Directivei (UE) 2020/1057 a Parlamentului European şi a Consiliului din 15 iulie 2020 de stabilire a unor norme specifice cu privire la Directiva 96/71/CE şi la Directiva 2014/67/UE privind detaşarea conducătorilor auto în sectorul transportului rutier şi de modificare a Directivei 2006/22/CE în ceea ce priveşte cerinţele de control şi a Regulamentului (UE) nr.1024/2012. Totodată, proiectul stabileşte măsurile de aplicare a unor prevederi din Regulamentul (UE) 2020/1055 al Parlamentului European şi al Consiliului din 15 iulie 2020 de modificare a Regulamentelor (CE) nr.1071/2009, (CE) nr.1072/2009 şi (UE) nr.1024/2012 în vederea adaptării acestora la evoluţiile sectorului transportului rutier.
În şedinţa din data de 5 aprilie 2022, potrivit art. 63 din Regulamentul Camerei Deputaţilor, membrii Comisiei juridice, de disciplină şi imunităţi au examinat propunerea legislativă supusă avizării și a avut în vedere avizul favorabil al Consililui Legislativ.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde proiectului, un aviz favorabil.
În raport de obiectul şi conţinutul reglementării, propunerea legislativă face parte din categoria legilor ordinare.

